ᱦᱟᱛᱷᱨᱚᱥ ᱦᱚᱱᱚᱛ

ᱦᱟᱛᱷᱨᱚᱥ ᱦᱚᱱᱚᱛ ᱫᱚ (ᱚᱠᱟ ᱢᱟᱬᱟᱝ ᱫᱚ ᱢᱟᱦᱟᱢᱟᱭᱟ ᱱᱚᱜᱚᱨ ᱦᱚᱱᱚᱛ ᱠᱚ ᱢᱮᱛᱟᱜᱟᱜ ᱠᱟᱱᱟ ᱛᱟᱦᱮᱸᱫ)
 ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱦᱟᱛᱷᱨᱚᱥ ᱥᱚᱦᱚᱨ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱦᱟᱛᱷᱨᱚᱥ ᱦᱚᱱᱚᱛ ᱫᱚ ᱟᱞᱤᱜᱚᱲ ᱠᱷᱚᱸᱰ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑,᱘᱔᱐ ᱜᱟᱺᱴ ᱠᱤᱞᱚᱢᱤᱴᱚᱨ (᱗᱑᱐ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱟᱨ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱱᱩᱠᱩ ᱦᱚᱲ ᱮᱞ ᱫᱚ ᱑,᱕᱖᱔,᱗᱐᱘ ᱦᱚᱲ ᱢᱮᱱᱟᱜ ᱠᱚᱣᱟ ᱾

ᱱᱟᱜᱟᱢ
ᱦᱟᱛᱷᱨᱚᱥ ᱦᱚᱱᱚᱛ ᱫᱚ ᱓ ᱢᱮᱭ ᱑᱙᱙᱗ ᱥᱟᱞ ᱨᱮ ᱟᱞᱤᱜᱚᱲ, ᱢᱚᱛᱷᱩᱨᱟ ᱟᱨ ᱟᱜᱽᱨᱟ ᱦᱚᱱᱚᱛ ᱨᱮᱱᱟᱜ ᱛᱟᱨᱟ ᱴᱷᱟᱶ ᱢᱮᱥᱟ ᱠᱟᱛᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾ ᱱᱚᱣᱟ ᱢᱩᱬ ᱞᱮᱠᱟᱛᱮ ᱢᱟᱦᱟᱢᱟᱭᱟ ᱱᱚᱜᱚᱨ ᱧᱩᱛᱩᱢ ᱨᱮ ᱮᱢ ᱞᱮᱱ ᱛᱟᱦᱮᱸᱫ ᱟᱨ ᱒᱐᱑᱒ ᱥᱟᱞ ᱨᱮ ᱱᱚᱣᱟ ᱧᱩᱛᱩᱢ ᱫᱚ ᱵᱚᱫᱚᱞ ᱠᱟᱛᱮ ᱦᱟᱛᱷᱨᱚᱥ ᱦᱚᱱᱚᱛ ᱮᱱᱟ ᱾

ᱠᱷᱚᱸᱰ
ᱦᱚᱱᱚᱛ ᱨᱮ ᱯᱩᱱᱭᱟᱹ ᱛᱚᱦᱥᱤᱞ ᱥᱮᱞᱮᱫ ᱟᱠᱟᱱᱟ : ᱦᱟᱛᱷᱨᱚᱥ, ᱥᱟᱫᱟᱵᱟᱫᱽ, ᱥᱤᱠᱚᱱᱫᱚᱨ ᱨᱟᱣ, ᱟᱨ ᱥᱟᱥᱱᱤ, ᱚᱠᱟ ᱢᱟᱢᱟᱝ ᱮᱭᱟᱭ ᱵᱚᱱᱚᱛ ᱨᱮ ᱦᱟᱹᱴᱤᱧ ᱟᱠᱟᱱᱟ : ᱥᱟᱥᱱᱤ, ᱦᱟᱛᱷᱨᱚᱥ, ᱢᱩᱨᱥᱚᱱ, ᱥᱟᱫᱟᱵᱟᱫᱽ, ᱥᱚᱦᱯᱟᱣ, ᱦᱚᱥᱚᱱᱯᱩᱨ ᱵᱟᱨᱩ, ᱥᱤᱠᱚᱱᱫᱚᱨ ᱨᱟᱣ ᱟᱨ ᱦᱚᱥᱭᱟᱱ ᱾

ᱱᱚᱣᱟ ᱦᱚᱱᱚᱛ ᱨᱮ ᱯᱮᱭᱟ ᱵᱤᱫᱷᱟᱱᱥᱚᱵᱷᱟ ᱴᱚᱴᱷᱟ ᱢᱮᱱᱟᱜᱼᱟ : ᱦᱟᱛᱷᱨᱚᱥ, ᱥᱟᱫᱟᱵᱟᱫᱽ ᱟᱨ ᱥᱤᱠᱚᱱᱫᱚᱨ ᱨᱟᱣ ᱾ ᱱᱚᱣᱟ ᱡᱚᱛᱚ ᱦᱟᱛᱷᱨᱚᱥ ᱞᱳᱠᱥᱚᱵᱷᱟ ᱴᱚᱴᱷᱟ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾

ᱦᱚᱲ ᱮᱞ

᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱟᱛᱷᱨᱚᱥ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑,᱕᱖᱔,᱗᱐᱘ ᱦᱚᱲ ᱢᱮᱱᱟᱜ ᱠᱚᱣᱟ, ᱱᱚᱣᱟ ᱜᱮᱵᱚᱱ ᱫᱤᱥᱚᱢ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾ ᱱᱚᱣᱟ ᱥᱤᱧᱚᱛ ᱨᱮ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱓᱑᱙ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑,᱘᱔᱐ ᱜᱟᱺᱴ ᱠᱤᱞᱚᱢᱤᱴᱚᱨ (᱗᱑᱐ ᱟᱺᱴ ᱢᱤᱞ) ᱢᱮᱱᱟᱜᱼᱟ ᱟᱨ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱘᱕᱐ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱒,᱒᱐᱐/ᱜᱟᱺᱴ ᱢᱤᱞ) ᱢᱮᱱᱟᱜ ᱠᱚᱣᱟ ᱾ ᱒᱐᱐᱑ᱼ᱒᱐᱑᱑ ᱥᱟᱞ ᱨᱮ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱑᱗.᱑᱒% ᱛᱟᱦᱮᱸ ᱠᱟᱱᱟ ᱾  ᱦᱟᱛᱷᱨᱚᱥ ᱨᱮ ᱜᱚᱴᱟ ᱑,᱐᱐᱐ ᱠᱚᱲᱟ ᱨᱮ ᱘᱗᱑ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱖᱐.᱒% ᱢᱮᱱᱟᱜᱼᱟ ᱾ ᱦᱤᱱᱫᱩ ᱫᱷᱚᱨᱚᱢ ᱫᱚ (᱘᱙.᱓᱐%) ᱟᱨ ᱤᱥᱞᱟᱢ ᱫᱚ (᱑᱐.᱑᱙%) ᱦᱚᱱᱚᱛ ᱨᱮ ᱯᱟᱥᱱᱟᱣ ᱟᱠᱟᱱ ᱢᱩᱬ ᱫᱷᱚᱨᱚᱢ ᱠᱟᱱᱟ ᱾

ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮᱱᱟᱜ ᱙᱘.᱗᱒% ᱦᱚᱲ ᱮᱞ ᱫᱚ ᱦᱤᱱᱫᱤ ᱟᱨ ᱑.᱒᱔% ᱫᱚ ᱩᱨᱫᱩ ᱟᱡᱟᱜ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱮᱫ ᱛᱟᱦᱮᱸᱫ ᱾

ᱥᱟᱜᱟᱲᱚᱢ
ᱯᱩᱱᱭᱟᱹ ᱨᱮᱞᱣᱮ ᱥᱴᱮᱥᱚᱱ ᱫᱚ ᱦᱟᱛᱷᱨᱚᱥ ᱮ ᱥᱮᱵᱟᱭᱟ : ᱦᱟᱛᱷᱨᱚᱥ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ, ᱦᱟᱛᱷᱨᱚᱥ ᱨᱚᱰ ᱨᱮᱞᱣᱮ ᱥᱴᱮᱥᱚᱱ, ᱦᱟᱛᱷᱨᱚᱥ ᱥᱤᱴᱤ ᱥᱴᱮᱥᱚᱱ ᱟᱨ ᱦᱟᱛᱷᱨᱚᱥ ᱠᱤᱞᱟ ᱨᱮᱞᱣᱮ ᱥᱴᱮᱥᱚᱱ ᱾

ᱥᱟᱹᱠᱷᱭᱟᱹᱛ


ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ